Zamestnancom svojho centra synchronizovaného plávania v Moskve vraj Davydovová oznámila, že nemá v úmysle sa do rodnej krajiny vrátiť.
Ruský olympijský výbor vo vyhlásení uviedol, že od Davydovovej žiadne informácie nedostal. Rezignáciu na svoju funkciu generálnej sekretárky, ktorú vykonávala od roku 2014, nepodala.
Davydovová má zlaté medaily z olympijských hier v Aténach, Pekingu a Londýne. V roku 2012 ukončila kariéru, počas ktorej získala aj 13 titulov majsterky sveta.